**Zmluva o dielo 2/2019**

uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov medzi

**Objednávateľ:**

**Názov objednávateľa: Základná škola Krosnianska 2, Košice**

Sídlo: Krosnianska 2, 040 22 Košice

Štatutárny zástupca: Mgr. Júlia Špilárová – riaditeľ základnej škoy

IČO: 35546867

DIČ: 2021675106

E-mail: riaditel@zskrosnianke.edu.sk

Bankové spojenie: Prima banka Slovensko a.s.

Číslo účtu: SK67 5600 0000 0005 0318 9001

ďalej len „ Objednávateľ“

a

**Zhotoviteľ:**

**Názov zhotoviteľa: aakoncept s.r.o.**

Sídlo: Berlínska 29, 040 13 Košice

IČO: 50342487

DIČ: 2120297190

Štatutárny zástupca: Ing. Diana Bratská

E-mail: bratska@extel.sk

Bankové spojenie: FIO banka a.s.

Číslo účtu: SK80 8330 0000 0025 0102 3955

ďalej len“ Zhotoviteľ“

ďalej spoločne “zmluvné strany“

**Preambula**

Táto zmluva sa uzatvára ako výsledok verejného obstarávania v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Objednávateľ na obstaranie predmetu tejto zmluvy použil postup verejného obstarávania v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov s názvom „**Projektová dokumentácia - Rekonštrukcia sociálnych zariadení telocviční na Charkovskej ulici č. 1 v Košiciach”** v rozsahu pre ohlásenie stavby.

**Článok 1**

**Predmet zmluvy**

1.1 Predmetom tejto zmluvy je záväzok Zhotoviteľa vyhotoviť pre Objednávateľa dielo v nasledovnom rozsahu: vyhotovenie a dodanie projektovej dokumentácie na stavbu „Rekonštrukcia sociálnych zariadení v telocvični“ na Základnej škole Krosnainska 2, Košice.

Projektová dokumentácia bude riešiť nasledovné:

* Demontáž existujúceho opláštenia z tzv. „boletických“ panelov, ktoré obsahujú azbesto-cementové dosky a to vrátane okenných a dverných konštrukcií
* Demontáž prvkov súvisiacich s demontážou opláštenia ako napr. prvky oplechovania strechy, ÚK, bleskozvod a pod.
* Návrh nového opláštenia zo sendvičových panelov vrátane okenných a dverných výplní, farebné riešenie prvkov fasády
* Obnova vnútorných povrchov stien, podláh a stropov (nové keramické obklady, dlažby, stierky, maľby)
* Výmena vnútorných dverí
* Výmena vnútorných rozvodov ÚK, ZTI a ELI
* Výmena zariaďovacích predmetov, vykurovacích telies
* Nútené odvetranie priestorov spŕch, WC a pod.
* Obnova náterov oceľovej konštrukcie
* Riešenie detailov pri sokli, atike, podlahe a napojenie obvodového plášťa na existujúce konštrukcie

*Obsah projektovej dokumentácie*

* Sprievodná správa
* Súhrnná technická správa
* Protipožiarne riešenie stavby
* Projektové hodnotenie
* Statické posúdenie
* Situácie stavby (širšie vžtahy, koordinačná)
* Dokumentácia jednotlivých stavebných objektov a príslušné profesie k nim: architektúra, zdravotechnika, elektroinštalácie, vykurovanie, vzduchotechnika a pod. Každá profesia časti PD bude obsahovať výkresovú časť a textovú časť, výkresy pôdorysov, rezov, pohľadov a pod. v mierke 1:100, 1:50 príp. iné
* Položkovitý rozpočet stavby a výkaz výmer v štruktúre a rozsahu pre daný typ stavby podľa aktuálneho cenníka pre rok 2019 stavebných prác napr. CENEKON a pod. Rozpočet nesmie obsahovať tzv. agregované položky (napr. súbor)

Súčasťou diela bude aj inžinierska činnosť v rozsahu:

* získanie informácií o výskyte inžinierskych sietí v najbližšom okolí stavby u jednotlivých správcov sietí
* komunikácia s príslušnými inštitúciami (stav. úrad a pod.)
* ohlásenie príslušnému stavebnému úradu stavebné práce

Projektovej dokumentácie bude v rozsahu jednostupňovej projektovej dokumentácie (JPD) (projekt potrebný pre ohlásenie stavby a vyhovujúci pre realizáciu stavby)

1.2 Záväzok Objednávateľa dielo zhotovené v súlade s touto zmluvou prevziať a zaplatiť zaň Zhotoviteľovi cenu podľa článku 4.

1.3 Projektová dokumentáciu bude dodaná v tlačenej podobe v počte 4 paré a v elektronickej podobe 1x (formát PDF pre výkresy a textové časti projektu, formát XLS pre rozpočty a výkaz výmer) na CD/DVD médiu

**Článok 2**

**Termíny a spôsob plnenia**

2.1 Zhotoviteľ sa zaväzuje, že vyhotoví a odovzdá dielo objednávateľovi v požadovanej kvalite a včas do 45 dní od účinnosti zmluvy.

2.2 Miesto odovzdania diela: Základná škola Krosnianska 2, 040 22 Košice.

2.3 Objednávateľ má právo sa k obsahu dokumentácie vyjadriť a požadovať úpravy a/alebo doplnenia, vrátane úprav a/alebo doplnení, ktoré sú potrebné k zdarnej realizácii diela. Zhotoviteľ je povinný všetky úpravy a/alebo doplnenia zhodnotiť a v prípade opodstatnenosti zapracovať do projektu.

2.4 Predmet tejto zmluvy je splnený riadnym zhotovením a odovzdaním diela Objednávateľovi a podpísaním protokolu o odovzdaní a prevzatí diela.

2.5 Ak pri preberaní diela Objednávateľ zistí, že dielo má vady, dielo neprevezme a spíše so Zhotoviteľom zápis o zistených vadách, spôsobe a termíne ich odstránenia. Zhotoviteľ má povinnosť odovzdať dielo bezodkladne po odstránení zistených vád, najneskôr v termíne určenom v zápise, ktorý bude maximálne do 5 dní.

2.6 Zmluvné strany sa dohodli, že v prípade ak vplyvom vyššej moci dôjde k vzniku okolností, ktoré zabránia riadnemu a včasnému splneniu predmetu zmluvy, týkajúce sa termínu dodania diela, lehota na plnenie sa primerane predĺži o dobu trvania takejto prekážky. Zhotoviteľ je povinný bez zbytočného odkladu písomne oznámiť Objednávateľovi vznik tejto okolnosti, majúcej vplyv na zmenu termínu dodania diela.

2.7 Vlastnícke právo k zhotovenému dielu prejde na Objednávateľa dňom protokolárneho odovzdania a prevzatia diela Objednávateľom.

**Článok 3**

**Práva a povinnosti zmluvných strán**

3.1 Zhotoviteľ sa zaväzuje zhotoviť dielo riadne a včas, v rozsahu podľa v súlade s touto zmluvou a pokynmi Objednávateľa. Zhotoviteľ sa zaväzuje, že celé dielo a jednotlivé jeho časti budú zodpovedať stanovenému zadaniu, budú vykonané v dohodnutom rozsahu a forme.

3.2 Zhotoviteľ je povinný postupovať pri plnení tejto zmluvy s maximálnou odbornou starostlivosťou a pozornosťou, v súlade so všeobecne záväznými právnymi predpismi, s výzvou na predkladanie ponúk v procese verejného obstarávania, v súlade s ustanoveniami tejto zmluvy a pokynmi Objednávateľa. Zhotoviteľ je povinný oznámiť Objednávateľovi všetky okolnosti, ktoré zistil pri plnení predmetu zmluvy a ktoré môžu mať vplyv na zmenu pokynov Objednávateľa. Od pokynov Objednávateľa sa Zhotoviteľ môže bez predchádzajúceho súhlasu odchýliť, len ak je to naliehavo nevyhnutné v záujme Objednávateľa a ak Zhotoviteľ nemôže včas dostať jeho súhlas.

3.3 Zhotoviteľ je povinný vyžiadať si od Objednávateľa všetky potrebné podklady a informácie, ktoré súvisia s plnením predmetu zmluvy. Objednávateľ je povinný, jemu dostupné informácie a podklady, poskytnúť Zhotoviteľovi a informovať ho o všetkých skutočnostiach, ktoré majú vplyv na plnenie predmetu zmluvy.

3.4 V záujme riadneho splnenia predmetu tejto zmluvy sa Objednávateľ zaväzuje poskytnúť Zhotoviteľovi na jeho žiadosť potrebnú súčinnosť.

3.5 Zhotoviteľ vyhlasuje, že vykonanie predmetu zmluvy je predmetom činnosti Zhotoviteľa, je odborne spôsobilý na výkon činnosti a disponuje takými kapacitami a odbornými znalosťami, ktoré sú potrebné k jeho vykonaniu.

3.6 Zhotoviteľ je povinný chrániť práva a oprávnené záujmy Objednávateľa a konať v záujme a v prospech Objednávateľa.

3.7 Zhotoviteľ zaručuje úplnosť, kvalitu a komplexnosť vykonania diela pre požadovaný účel.

3.8 Zhotoviteľ zabezpečí splnenie svojich záväzkov podľa tejto zmluvy vo vlastnom mene a na vlastnú zodpovednosť. Zhotoviteľ diela nemôže poveriť vykonaním diela inú osobu.

**Článok 4**

**Cena a platobné podmienky**

4.1. Cena za dielo bola stanovená na základe výsledkov verejného obstarávania, uvedeného v preambule tejto zmluvy nasledovne:

4.1.1. Cena za dielo:

Cena bez DPH: 5 330,00 Eur (slovom päťtisíctristotridsať Eur)

DPH 20%: 1 066,00 Eur (slovom jedentisícšesťdesiatšesť Eur)

Cena celkom s DPH: 6 396,00Eur(slovom šesťtisítristodeväťdesiatšesť Eur)

Uvedená cena je konečná a zahŕňa všetky náklady, ktoré Zhotoviteľovi vzniknú v súvislosti s plnením predmetu tejto zmluvy.

4.2 Na vykonanie diela nebude poskytnutý preddavok ani záloha.

4.3 Zhotoviteľ predloží objednávateľovi faktúru za vykonané plnenie potvrdené objednávateľom v súpisoch vykonaných prác, ktoré budú prílohou faktúry, do 14 dní po ukončení a odovzdaní diela.

4.4 Faktúra, vyhotovená v 2 rovnopisoch, bude obsahovať, pokiaľ platné právne predpisy nestanovujú inak, tieto údaje: obchodné meno; sídlo; IČO; číslo faktúry; deň zdaniteľného plnenia; deň vystavenia faktúry a deň splatnosti faktúry; označenie peňažného ústavu a číslo účtu, na ktorý sa má finančná čiastka uhradiť; fakturovaná základná čiastka bez DPH, čiastka DPH v percentách a v € a celková fakturovaná suma; meno osoby, ktorá faktúru vystavila.

4.5 V prípade, že faktúra nebude obsahovať náležitosti uvedené v tejto zmluve, objednávateľ bude oprávnený vrátiť ju zhotoviteľovi na doplnenie. V takomto prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.

4.6 Splatnosť faktúry je 60 dní odo dňa jej doručenia Objednávateľovi. Zmluvné strany vzájomne konštatujú, že dohoda o lehote splatnosti faktúry zhotoviteľa podľa tohto bodu zmluvy nie je v hrubom nepomere k právam a povinnostiam Zhotoviteľa zo záväzkového vzťahu založeného Zmluvou.

4.7 Faktúra – daňový doklad, vystavená Zhotoviteľom, musí obsahovať názov projektu.

**Článok 5**

**Zodpovednosť za vady**

5.1 Zhotoviteľ zodpovedá za splnenie predmetu zmluvy riadne a včas, bez vád a s maximálnou odbornou starostlivosťou, v súlade s touto zmluvou a všeobecne záväznými právnymi predpismi a pokynmi Objednávateľa.

5.2 Zhotoviteľ nezodpovedá za vady, ktoré boli spôsobené použitím podkladov prevzatých od Objednávateľa, ak Zhotoviteľ ani pri vynaložení všetkej odbornej starostlivosti nemohol zistiť ich nesprávnosť alebo nevhodnosť, prípadne na ňu písomne upozornil Objednávateľa a ten na ich použití trval.

5.3 Vady diela je Objednávateľ povinný oznámiť bezodkladne po zistení vady, v písomnej forme Zhotoviteľovi. Zhotoviteľ sa zaväzuje po oznámení vád diela Objednávateľom vady bezodplatne odstrániť, v lehote do 7 dní od ich oznámenia Zhotoviteľovi.

**Článok 6**

**Osobitné ustanovenia**

6.1 Zhotoviteľ vyhlasuje, že ním dodané dielo nebude zaťažené právom tretej osoby, bude bez právnych vád.

6.2 Autorské práva Zhotoviteľa zostávajú zachované.

**Článok 7**

**Sankcie a odstúpenie od zmluvy**

7.1 Ak bude Objednávateľ v omeškaní s platením dohodnutej ceny, môže si Zhotoviteľ uplatniť úroky z omeškania vo výške 0,02 % z dlžnej sumy za každý deň omeškania.

7.2 V prípade omeškania Zhotoviteľa s dokončením diela v termíne podľa Zmluvy a jeho odovzdaním Objednávateľovi, vzniká Objednávateľovi právo na zaplatenie zmluvnej pokuty vo výške 0,02 % z ceny diela (bez DPH) za každý začatý deň omeškania.

7.3 Sankcie podľa ods. 2. tohto článku Zmluvy sa neuplatnia v prípade, ak omeškanie plnenia Zhotoviteľa nastane z dôvodu na strane Objednávateľa alebo z dôvodu okolností vylučujúcich zodpovednosť v prípade vplyvu vyššej moci.

7.4 V prípade porušenia zákona č. 82/2005 Z. z. je Zhotoviteľ povinný zaplatiť Objednávateľovi zmluvnú pokutu vo výške finančnej sankcie, ktorá bude v dôsledku toho uložená Objednávateľovi príslušným orgánom verejnej správy.

7.5 Uplatnením zmluvnej pokuty právo na náhradu škody nezaniká. Rovnako nezanikajú ani nároky vyplývajúce z vád predmetu Zmluvy uplatnených Objednávateľom voči Zhotoviteľovi.

7.6 Zmluvné strany sa dohodli, že zmluvné pokuty dojednané v tejto Zmluve sa stávajú splatnými do 15 dní po tom, čo bude povinnej zmluvnej strane doručená výzva na úhradu zmluvnej pokuty oprávnenou zmluvnou stranou.

7.7 Objednávateľ je oprávnený započítať jednostranným úkonom svoje nároky z titulu zmluvných pokút voči všetkým pohľadávkam Zhotoviteľa voči Objednávateľovi.

**Článok 8**

**Záverečné ustanovenia**

8.1 Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia na webovom sídle Objednávateľa <https://zskrosnianska2.edupage.org/> v súlade s ustanovením § 47a ods. 1 Občianskeho zákonníka.

8.2 Zmeny tejto zmluvy možno uskutočňovať len písomnými dodatkami podpísanými oboma zmluvnými stranami. Dodatky je možné uzatvoriť len v súlade s ustanoveniami zákona č. 343/2015 Z. z. o verejnom obstarávaní a zmene a doplnení niektorých zákonov v znení neskorších predpisov.

8.3 Zmluva je vyhotovená v štyroch rovnopisoch, dva rovnopisy sú určené pre Objednávateľa a dva rovnopisy pre Zhotoviteľa.

8.4 Práva a povinnosti zmluvných strán, ktoré nie sú upravené v tejto zmluve, sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a ustanoveniami ostatných všeobecne záväzných právnych predpisov platných na území SR.

8.5 Zmluvné strany si zmluvu prečítali, jej obsahu porozumeli a prehlasujú, že zmluvu uzavreli slobodne, vážne, zrozumiteľne, čo svojimi podpismi potvrdzujú.

V Košiciach dňa 24.6.2019

Za Zhotoviteľa : Za Objednávateľa:

...................................... ............................................

Ing. Diana Bratská Mgr. Júlia Špilárová

Konateľ spoločnosti riaditeľ základnej škoy